പണിക്കന്കുടി കൊലപാതകം: ക്രൂര മര്ദ്ദനത്തില് വാരിയെല്ലുകള് പൊട്ടി സിന്ധുവിനെ കൊലപ്പെടുത്തിയത് ശ്വാസം മുട്ടിച്ചെന്ന് പോസ്റ്റ് മോര്ട്ടം റിപ്പോര്ട്ട് പ്രതിയെ കണ്ടെത്തുന്നതിന് സമഗ്ര അന്വേഷണം സംസ്ഥാനത്തിന് അകത്തും പുറത്തും വ്യാപക തിരച്ചില് തുടരുന്നതായി പൊലീസ് ഇടുക്കി: പണിക്കന്കുടി കൊലപാതകത്തില് വഴിത്തിരിവ്. പോസ്റ്റ്മോര്ട്ടം റിപ്പോര്ട്ടിലെ പ്രാഥമിക നിഗമനങ്ങള് പുറത്തുവന്നു. സിന്ധുവിനെ ശ്വാസംമുട്ടിച്ചാണ് കൊലപ്പെടുത്തിയതെന്ന് പോസ്റ്റ്മോര്ട്ടം റിപ്പോര്ട്ടില് പറയുന്നു. സിന്ധുവിന് ക്രൂരമായി മര്ദ്ദനമേറ്റിരുന്നുവെന്നും മര്ദ്ദനത്തെതുടര്ന്ന് വാരിയെല്ലുകള് പൊട്ടിയിരുന്നുവെന്നും റിപ്പോര്ട്ടിലുണ്ട്. വിശദമായ പോസ്റ്റ് മോര്ട്ടം റിപ്പോര്ട്ട് രണ്ട് ദിവസത്തിനകം ലഭിക്കുമെന്നും പൊലീസ് അറിയിച്ചു. പ്രതിയെ കണ്ടെത്തുന്നതിനായി സമഗ്രമായ അന്വേഷണമാണ് നടത്തുന്നത്. ഇടുക്കി ഡിവൈഎസ്പി യുടെ നേതൃത്വത്തില് മൂന്ന് സംഘങ്ങളായാണ് അന്വേഷണം നടത്തുന്നത്. സംസ്ഥാനതിനകത്തും പുറത്തും വ്യാപക തെരച്ചില് തുടങ്ങിയതായും പൊലീസ് വ്യക്തമാക്കി.സിന്ധുവിന്റെ മൃതദേഹം അടുക്കളയില് കുഴിച്ചുമൂടിയ ബിനോയ് മൃതദേഹം ഒളിപ്പിക്കാന് ചെയ്തത് വന് ശ്രമങ്ങളാണ്. മൃതദേഹം പ്ലാസ്റ്റിക് കൊണ്ട് പൊതിഞ്ഞ ശേഷമാണ് അടുക്കളയില് കുഴിച്ചുമൂടിയത്. അന്വേഷണമുണ്ടായാല് പൊലീസ് നായ മണം പിടിച്ചെത്താതിരിക്കാന് കുഴിയിലാകെ മുളക് പൊടി വിതറി. വസ്ത്രം പൂര്ണമായും മാറ്റിയിട്ടുണ്ട്. മൃതദേഹം ശനിയാഴ്ച രാവിലെ പുറത്തെടുത്തു. കാണാതായ സിന്ധുവിന്റേത് തന്നെയാണെന്ന് ബന്ധുക്കള് തിരിച്ചറിഞ്ഞിരുന്നു. അതിനിടെ കേസ് അന്വേഷണത്തില് പൊലീസിന്റെ ഭാഗത്ത് വലിയ വീഴ്ച്ചയുണ്ടായെന്ന് ആരോപിച്ച് സിന്ധുവിന്റെ കുടുംബം രംഗത്തെത്തിയിരുന്നു. സിന്ധുവിനെ ബിനോയ് കൊല്ലപ്പെടുത്തി കുഴിച്ചിട്ടതാകാമെന്ന തരത്തിലുള്ള മകന്റെ മൊഴിയുണ്ടായിട്ടും പൊലീസ് അത് ഗൗരവമായെടുത്തില്ലെന്നായിരുന്നു ബന്ധുക്കളുടെ ആരോപണം. മൃതദേഹം കണ്ടെത്തിയ അടുകളയിലെ തറയിലെ മണ്ണ് മാറ്റിയെന്ന് മൊഴിയുണ്ടായിട്ടും അന്വേഷിച്ചില്ല. ഓഗസ്റ്റ് 16ന് മാത്രമാണ് ബിനോയി ഒളിവില് പോയതെന്നും ബന്ധുക്കള് പറഞ്ഞു. കഴിഞ്ഞ 12 മുതലാണ് സിന്ധുവിനെ കാണാതായത്. സംഭവത്തില് ദുരൂഹത ആരോപിച്ച് സിന്ധുവിന്റെ മാതാവ് വെള്ളത്തൂവല് പൊലീസില് പരാതി നല്കിയതിനെ തുടര്ന്ന് അന്വേഷണം ആരംഭിച്ചതോടെ ബിനോയ് മുങ്ങി. വെള്ളിയാഴ്ച, ബിനോയിയുടെ വീടിന്റെ അടുപ്പിനു കീഴില് മൃതദേഹം കുഴിച്ചുമൂടിയ നിലയില് കണ്ടെത്തുകയായിരുന്നു. അടുക്കളയുടെ അടുപ്പിനു താഴെ 2 അടിയോളം താഴ്ചയില് ബന്ധുക്കള് മണ്ണ് നീക്കം ചെയ്തതോടെ 4 വിരലുകള് കണ്ടെത്തി. തുടര്ന്ന് പൊലീസ് എത്തി പരിശോധന നടത്തുകയായിരുന്നു. മൃതദേഹത്തിന് മൂന്നാഴ്ച പഴക്കമുണ്ടെന്നാണ് നിഗമനം. ബിനോയിയുമായി സൗഹൃദത്തിലായിരുന്ന സിന്ധു, ഭര്ത്താവുമായി പിരിഞ്ഞ് ഇളയ മകനോടൊപ്പം 2016ല് ആണ് കാമാക്ഷിയില്നിന്ന് പണിക്കന്കുടിയില് എത്തി വാടകവീട്ടില് താമസമാരംഭിച്ചത്. ബിനോയിയുടെ വീടിനോടു ചേര്ന്നായിരുന്നു ഇത്. കഴിഞ്ഞ 11നു സിന്ധുവിന്റെ മകനെ ബിനോയിയുടെ സഹോദരിയുടെ വീട്ടിലേക്ക് ഇയാള് പറഞ്ഞയച്ചു. തുടര്ന്നാണ് കൊലപാതകം നടത്തിയതെന്നാണ് നിഗമനം. പിറ്റേന്ന് മകന് തിരികെ എത്തിയപ്പോള് അമ്മയെ കണ്ടില്ല. പൊലീസില് പരാതി നല്കിയതിനെ തുടര്ന്ന് ബിനോയ് സ്ഥലംവിട്ടതോടെ ഇയാളെയും സിന്ധുവിനെയും കണ്ടെത്തുന്നതിനുള്ള ശ്രമം ഊര്ജിതമായത്. Stories you may Like ശ്രീജിത്ത് പണിക്കര് തമാശയ്ക്ക് കുറിച്ചത് മോദിയുടെ പേരിലെടുത്ത് അടിച്ച് ജനയുഗം